Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 67

8. évfolyam Belépõ tevékenységformák Egyszerû elektromos és fénytani jelenségek megfigyelése, a látottak elemzése, szóbeli összefoglalása. Ok-okozati kapcsolatok felismerése egyszerû kísérletekben. A szakszókincs bõvítése, a szakkifejezések helyes használata. A kísérletezõ készség fejlesztése: diák-kísérletgyûjtemények (pl. Öveges-könyvek) tananyaghoz kapcsolódó egyszerû (elektrosztatikai, optikai) kísérleteinek összeállítása és bemutatása csoportmunkában. Egyszerû kapcsolási rajzok olvasása, áramkörök összeállítása kapcsolási rajz alapján. Elektromos feszültség- és árammérés egyszerû áramkörökben. Az alapvetõ érintésvédelmi és baleset-megelõzési szabályok ismerete és betartása törpefeszültség és hálózati feszültség esetén. Tudja mi a teendõ áramütéses baleset esetén. Ismerje a villámcsapás elleni védekezés módját. Egyszerû kapcsolási rajzok olvasása, áramkörök összeállítása kapcsolási rajz alapján. A tanult elektromos alapfogalmak és a mindennapi gyakorlat jelenségeinek összekapcsolása, a tanultak alkalmazása egyszerû jelenségek magyarázatára (pl. dörzselektromos szikra, olvadó biztosíték, visszapillantó tükör). A gyakran használt elektromos háztartási berendezések (fogyasztók és áramforrások) feltüntetett adatainak megértése, az egyes fogyasztók teljesítményének, fogyasztásának megállapítása. A tananyaghoz kapcsolódó kiegészítõ információk (pl. nagy fizikusok életrajzi adatai, tudománytörténeti érdekességek stb.) gyûjtése az iskolai könyvtár kézikönyveinek, ifjúsági ismeretterjesztõ kiadványainak segítségével. Ismerkedés az elektronikus információhordozók, multimédia és oktatóprogramok alapszintû használatával, tanári irányítással. Témakörök Tartalmak Elektromos alapjelenségek, egyenáram Elektrosztatikai alapismeretek Az elektrosztatikai kísérletek elemzése, az elektromos töltés. Az elektromos áram Egyszerû elektromos áramkörök Az elektromos áram fogalma, érzékelése hatásain keresztül. Az elektromos áramkör részei, egyszerû áramkörök összeállítása, az áramerõsség és mérése. A feszültség és mérése. Ohm törvénye Ohm törvénye, az elektromos ellenállás fogalma, az ellenállás kiszámítása és mértékegysége. Ohm törvényével kapcsolatos egyszerû kísérletek (pl. fogyasztók soros és párhuzamos kapcsolása) Ohm törvényével kapcsolatos egyszerû feladatok megoldása. Az elektromos munka és teljesítmény Az elektromos áram hatásai Az elektromos áram hõhatása Az elektromos áram hõhatásának kísérleti vizsgálata. Az áram hõhatásán alapuló eszközök (olvadó biztosíték, izzólámpa). Az elektromos munka és az elektromos teljesítmény Az elektromos munka és teljesítmény kiszámítása. Háztartási berendezések teljesítménye és fogyasztása. Az elektromos áram vegyi és élettani hatása Az elektromos áram vegyi hatásának bemutatása. Az elektromos áram mágneses hatása Mágneses alapjelenségek. Az elektromos áram mágneses hatásának kvalitatív kísérleti vizsgálata. Az elektromos áram mágneses hatásának alkalmazása a gyakorlatban (elektromágnes, elektromotor, mérõmûszerek, mûködésének megismerése). Elektromágneses indukció, váltakozó áram Az elektromágneses indukció Az indukciós alapjelenségek kvalitatív kísérleti vizsgálata mozgási és nyugalmi indukció jelenségének bemutatása. Váltakozó áram A váltakozó feszültség keltése indukcióval. A váltakozó áram, jellemzése, hatásai. Az elektromágneses indukció gyakorlati alkalmazásai A transzformátor kísérleti vizsgálata (összefüggés a transzformátor tekercseinek menetszáma, a feszültségek és az áramerõsségek között). A transzformátor gyakorlati alkalmazásai. Az elektromos hálózat, energiaellátás. Az elektromos energiahálózat Az energiatakarékosság Az energiatakarékosság globális stratégiai jelentõsége. Az energiatakarékosság hétköznapi, gyakorlati megvalósítása. Fénytan A fény visszaverõdése A fényvisszaverõdés jelenségének kísérleti vizsgálata, a tükrös fényvisszaverõdés törvénye. A gömb- és síktükör képalkotásának kísérleti vizsgálata. A sík- és gömbtükrök gyakorlati alkalmazásai. A fénytörés A fénytörés jelenségének kísérleti vizsgálata. Lencsék képalkotásának kísérleti vizsgálata. Domború és homorú-lencsék alkalmazási lehetõségei (fényképezõgép, emberi szem, szemüveg). A fehér fény színeire bontása A fehér fény színekre bontása és újra egyesítése. Továbbhaladáshoz szükséges tevékenységek A diák ismerje fel a tanult elektromos és fénytani jelenségeket, a tanórán és az iskolán kívüli életben egyaránt. Ismerje az elektromos áram hatásait és ezek gyakorlati alkalmazását. Ismerje és tartsa be az érintésvédelmi és baleset-megelõzési szabályokat. Legyen képes tanári irányítással egyszerû elektromos kapcsolások összeállítására, feszültség- és árammérésre. Tudja értelmezni az elektromos berendezéseken feltüntetett adatokat. Ismerje a háztartási elektromos energiatakarékosság jelentõségét és megvalósításának lehetõségeit. Tudja az anyagokat csoportosítani elektromos és optikai tulajdonságaik szerint. Legyen tisztában a szem mûködésével és védelmével kapcsolatos tudnivalókkal, ismerje a szemüveg szerepét. Ismerje a mindennapi optikai eszközöket. Legyen képes alapvetõ tájékozódásra az iskolai könyvtár lexikonjai, kézikönyvei, természettudományos ismeretterjesztõ könyvei, folyóiratai között. BIOLÓGIA 7–8. évfolyam Célok és feladatok Az általános iskolai biológiatanítás célja, hogy a tanulók tájékozottak legyenek a földi élõvilág sokféleségérõl, valamint az emberek és biológiai környezetük közötti kapcsolatrendszerrõl. Ezek tudatosításával növelje az élõvilágban meglévõ változatosság fennmaradásának és az emberek egészséges életének esélyeit. A diákok ismerjék saját testük felépítésének és mûködésének alapjait, az egészséges életmód szabályait, és képesek legyenek az egészséges életvezetésre. A biológia tanításának – a többi tantárggyal együtt – célja, hogy kialakítsa az új ismeretek önálló megszerzésének képességét. A fenti célokból a következõ feladatai adódnak a biológiát tanító pedagógusnak: Az általános iskolában olyan természetszemléletet és biológiai tudatot alakítson ki, melyben a biológiai sokféleség alapvetõ fontosságú. Mutasson rá az élõlények és az életközösségek változatosságára, az ökológiai rendszerek dinamikus jellegére. Rendezze a hazai és a távoli tájak megismert élõlényeit a tudományos rendszer fõbb kategóriáiba. Mutassa be az emberi szervezet felépítésének és mûködésének lényeges sajátságait, biztosítsa az életmóddal kapcsolatos helyes alternatívák kiválasztásához szükséges tájékozottságot és segítse elõ az emberek közötti, valamint emberek és környezetük közötti együttélési szabályok megértését. Tudatosítsa, hogy Földünk globális problémáinak megoldása, a biológiai ismeretek segítségével, minden ember közös feladata. Tanulói megfigyelések, vizsgálatok és tanulókísérletek szervezésével, vizsgálati eljárások gyakoroltatásával, ismeretterjesztõ mûvek közös feldolgozásával alakítsa ki az önálló ismeretszerzés képességét és igényét. A tananyag feldolgozása során a mindennapi élethez, a gyakorlathoz kapcsolódva tegye nyilvánvalóvá, hogy az elsajátítandó tudás nem elsõsorban önmagáért szükséges, hanem azért, hogy megértsék, és ennek alapján tudják befolyásolni a környezõ világ jelenségeit. Segítse elõ csoportos tevékenységekkel az együttmûködésre vonatkozó készségek kialakulását, és az iskola mûködésének egészébe integrálódva könnyítse meg a szocializációt, a társadalmi környezetbe történõ beilleszkedést. Fejlesztési követelmények Keltsük fel a tanuló érdeklõdését a biológiai jelenségek, folyamatok iránt. Juttassuk ismeretekhez a biológiai környezete jelenségeinek, folyamatainak vizsgálata révén. Tegyük képessé a tanulót a biológiai jelenségek, folyamatok önálló megfigyelésére, tudjon egyszerûbb vizsgálatokat, kísérleteket önállóan elvégezni. Ehhez legyen gyakorlata a taneszközök, vizsgálati és kísérleti eszközök, anyagok balesetmentes használatában. Tegyük képessé a tanulót, hogy ismeretszerzési tevékenységében használni tudja a nyomtatott, illetve az elektronikus információhordozókat, és értse a szellemi fejlettségének megfelelõ szintû biológiai ismeretterjesztõ könyvek, cikkek, különbözõ elektronikus médiumok biológiával kapcsolatos információit. Ismertessük meg, vétessük észre a természet szépségeit és tegyünk kísérletet a természeti szépségeknek a tanulók értékrendjébe való megfelelõ módon történõ beillesztésére. Alakítsuk ki a tanuló az irányú képességét, hogy tudja a biológiai objektumokról, jelenségekrõl szerzett ismereteit elmondani, leírni, ábrázolni és a biológiai környezetérõl különbözõ módon szerzett ismereteit összehasonlítani. Tegyük képessé a biológiai ismeretszerzés szempontjából lényeges és lényegtelen jellemzõk, tényezõk elkülönítésére, és a biológiai objektumok, jelenségek, csoportosítására, rendszerezésére. A biológiai kísérletek kapcsán legyen képes megállapítani, hogy mely tényezõk miként változnak meg, tanári segítséggel rendezze a megfigyelések, mérések, kísérletek során nyert adatokat és értelmezze a vizsgálatok, kísérletek eredményeit. Segítsük a tanulót, hogy a megfigyelései, vizsgálatai, kísérletei során szerzett ismereteit szellemi fejlettségének megfelelõ szinten tudja – a legfontosabb szakkifejezések helyes használatával – megfogalmazni, és írásban, egyszerûbb vázlatrajzokon rögzíteni, és képes legyen a biológiai jelenségekkel kapcsolatos diagramok, ábrák információtartalmát leolvasni, értelmezni. Tegyük képessé a tanulót arra, hogy magyarázni tudja ismereteinek mennyisége és mélysége szerint a biológiai mûvelõdési anyagban feldolgozott jelenségekhez, folyamatokhoz hasonlókat is, és használja, alkalmazza a mindennapi élet feladatainak, problémáinak megoldásában a biológiai mûvelõdési anyag elsajátítása során szerzett jártasságait, képességeit, készségeit. Alakítsuk ki a tanulóban az igényt fizikai és pszichés egészségének, egészséges – természetes és mesterséges – környezetének megõrzése iránt, érjük el, hogy ezeket az emberiség közös értékének tekintse. Ismertessük meg a tanulóval a szûkebb, illetve a tágabb környezetében elõforduló és a biológiai mûvelõdési anyagban szereplõ – különbözõ szervezõdési szintû – anyagok, élõlények alapvetõ tulajdonságait, az élõ anyag jellemzõit. Ismertessük meg az élelmiszerek tápanyagtartalma és értéke közötti összefüggést, az ember egészséges életmûködését veszélyeztetõ anyagoknak a szervezetére gyakorolt hatásait. Törekedjünk arra, hogy a tanuló értse és a gyakorlatban is alkalmazza a környezet- és természetvédelem legfontosabb alapelveit, valamint tegyük képessé arra, hogy mikrokörnyezetében a szennyezõ anyagok káros mértékû felhalmozódásának megelõzésében aktív szerepet vállaljon. Ismerje a környezetében elõforduló természeti és civilizációs veszélyhelyzeteket, azok túlélési lehetõségeit. Tudatosítsuk a tanulóban, hogy a biológiai jelenségek, folyamatok egyik alapvetõ jellemzõje az idõ, az idõ múlásával az élõlények is változnak. Adjunk áttekintést a földi élet periodikus változásairól, az emberi élet szakaszainak fõbb jellemzõirõl, életfolyamatok visszafordíthatatlanságáról. Adjunk képet az egyes kontinensek és hazánk tájainak jellegzetes növényeirõl, állatairól. Mutassuk meg, hogy a biológiai objektumok, jelenségek megismerése is folyamat, közelítés a valóság felé Tudatosítsuk, hogy a biológiai ismeretek fejlõdése a különbözõ népek, országok tudósai, kutatói egymásra épülõ munkájának eredménye, s ebben a munkában jelentõs szerepet töltöttek be a magyar tudósok, kutatók is.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes